*VZN vyvesené na úradnej tabuli v obci Hrachovište. dňa: 13.12.2024*

*VZN zvesené z úradnej tabule v obci dňa :*

*VZN zverejnené na internetovej stránke obce dňa: 13.12.2024*

*VZN nadobúda účinnosť dňa:* ***1.1.2025***

***Obecné zastupiteľstvo v Hrachovišti na základe ustanovenia §4 ods.3 písm. c), a §6 a § 11 ods.4 písm. d) e) a g) zákona SNR č. 369/1990 Zb. o obecnom zriadení v znení neskorších predpisov a zákona SNR č. 582/2004 Z. z. o miestnych daniach a  miestnom poplatku za komunálne odpady a  drobné stavebné odpady v znení neskorších predpisov***

***v y d á v a  pre územie obce Hrachovište toto***

**VŠEOBECNE ZÁVAZNÉ NARIADENIE**

č. 2 /2024

**o miestnych daniach**

**a o miestnom poplatku za komunálne odpady a drobné stavebné odpady**

**na území obce Hrachovište**

**I. č a s ť**

**ÚVODNÉ USTANOVENIA**

**§ 1**

(1) Toto všeobecne záväzné nariadenie (ďalej len „VZN“) upravuje podrobne podmienky ukladania miestnych daní a miestneho poplatku za komunálne odpady a  drobné stavebné odpady (ďalej len „miestne dane a miestny poplatok“) na území obce Hrachovište.

(2) Obec Hrachovište na svojom území ukladá tieto miestne dane:

a/ daň z nehnuteľností,

b/ daň za psa,

c/ daň za užívanie verejného priestranstva,

(3) Obec Hrachovište na svojom území ukladá poplatok za komunálne odpady a  drobné stavebné odpady.

(4) Zdaňovacím obdobím miestnych daní a to dane z nehnuteľností a dane za psa je kalendárny rok.

(5) Zdaňovacím obdobím miestneho poplatku je kalendárny rok.

**II. č a s ť**

**Miestne dane**

**DAŇ Z NEHNUTEĽNOSTÍ**

**§ 2**

Daň z nehnuteľností zahŕňa

a/ daň z pozemkov,

b/ daň zo stavieb,

c/ daň z bytov a z nebytových priestorov v bytovom dome (ďalej len „daň z bytov“).

**§ 3**

**Daň z pozemkov**

(1) Daňovníkom dane z pozemkov sú tí, ktorí sú uvedení v ustanovení § 5 zák. č. 582/2004 Z. z. o miestnych daniach a  miestnom poplatku za komunálne odpady a  drobné stavebné odpady (ďalej len „zákon o miestnych daniach“).

(2) Predmetom dane z pozemkov sú pozemky na území obce Hrachovište v členení podľa § 6 ods. 1 až 7 zákona o miestnych daniach.

**§ 4**

**Základ dane**

(1) Spôsob výpočtu základu dane z pozemkov je uvedený v ustanovení § 7 zákona o miestnych daniach. Hodnota pôdy v obci Hrachovište je :

podľa prílohy č.1 zák.č. 582/2004 Z.z.:

a) orná pôda , : 0,1317 €/m2

b) trvalý trávnatý porast: 0,0766 €/m2

podľa prílohy č. 2 zák. č. 582/2004 Z.z.

c) záhrady, zastavané plochy , ostatné plochy : 1,32 €/m2

d) stavebné pozemky: 13,27 €/m2

**§ 5**

**Sadzba dane**

1. Správca dane určuje pre pozemky podľa § 6 ods. 1 písm. d./ zákona o miestnych daniach t.j. – lesné pozemky na ktorých sú hospodárske lesy hodnotu pôdy takto : **0,0534 €/ za m2**.

(2) Všeobecná ročná sadzba dane z pozemkov je pre jednotlivé druhy pozemkov nasledovná

**a**/ orná pôda, chmeľnice, vinice, ovocné sady, trvalé trávnaté porasty, ostatné plochy ak sa využívajú na poľnohospodárstvo , lesné hospodárstvo alebo účel spojený s poľnohospodárstvom alebo lesným hospodárstvom : **0,85 %** zo základu dane,

**b**/ záhrady **0,80 %** zo základu dane,

**c**/ zastavané plochy a nádvoria, ostatné plochy , okrem ostatných plôch podľa písmena a)

**0,80%** zo základu dane

**d**/ lesné pozemky, na ktorých sú hospodárske lesy **0,85 %** zo základu dane,

rybníky s chovom rýb a ostatné hospodárske

využívané vodné plochy

**e** / stavebné pozemky **0,40 %** zo základu dane,

**§6**

**Daň zo stavieb**

(1) Daňovníkom dane zo stavieb sú tí, ktorí sú uvedení v ustanovení § 9 zákona o miestnych daniach.

(2) Predmetom dane zo stavieb sú stavby uvedené v § 10 zákona o miestnych daniach.

**§ 7**

**Základ dane**

(1) Základom dane zo stavieb je výmera zastavanej plochy v m2. Zastavanou plochou sa rozumie pôdorys stavby na úrovni najrozsiahlejšej nadzemnej časti stavby, pričom sa do zastavanej plochy nezapočítava prečnievajúca časť strešnej konštrukcie stavby.

**§8**

**Sadzba dane**

(1) Správca dane určuje ročnú sadzbu dane zo stavieb za m2 zastavanej plochy v obci Hrachovište takto :

a/ stavby na bývanie a drobné stavby , kt. majú doplnkovú funkciu k hlavnej stavbe **0,135 €** ,

b/ stavby na pôdohospodársku produkciu, skleníky, stavby pre vodné hospodárstvo,

stavby využívané na skladovanie vlastnej pôdohospodárskej produkcie

vrátane stavieb na vlastnú administratívu **0,130€,**

c/ chaty a stavby na individuálnu rekreáciu **0,225 €,**

d/ samostatne stojace garáže **0,300 €**

e/ stavby hromadných garáží  **0,300€**

f/ priemyselné stavby, stavby slúžiace energetike, stavby slúžiace stavebníctvu,

stavby využívané na skladovanie vlastnej produkcie vrátane stavieb na

administratívu **0,335€,**

g/ stavby na ostatné podnikanie a na zárobkovú činnosť, skladovanie a administratívu

súvisiacu s ostatným podnikaním a zárobkovou činnosťou **1,000 €,**

i/ ostatné stavby neuvedené v písm. a/ až f/ **0,140 €**

(3) Pri viacpodlažných stavbách správca dane určuje príplatok za podlažie vo výške **0,030 €** za každé ďalšie nadzemné a podzemné podlažie okrem prvého nadzemného podlažia.

**h§ 9**

**Daň z bytov**

(1) Daňovníkom dane z bytov sú tí, ktorí sú uvedení v ustanovení § 13 zákona o miestnych daniach.

**§10**

**Predmet dane**

(2) Predmet dane z bytov v bytovom dome je uvedený v § 14 zákona o miestnych daniach.

**§ 11**

**Základ dane**

(1) Základom dane z bytov je výmera podlahovej plochy bytu alebo nebytového priestoru v m2.

**§ 12**

**Sadzba dane**

(1) Ročná sadzba dane z bytov v obci Hrachovišti je **0,135 €**  za každý aj začatý m2 zastavanej plochy bytu a nebytového priestoru.

**§ 13**

**Zníženie dane zo stavieb a bytov**

(1) Správca dane ustanovuje, že poskytuje zníženie dane zo stavieb a bytov ( §17 ods.3 zákona č.582/2004 Z.z. v znení neskorších predpisov takto:

a/ 50% z daňovej povinnosti na stavby na bývanie vo vlastníctve občanov, držiteľov preukazu fyzickej osoby s ťažkým zdravotným postihnutím, ktoré slúžia na ich trvalé bývanie,

b) 50% z daňovej povinnosti na garáže vo vlastníctve občanov, držiteľov preukazu fyzickej osoby s ťažkým zdravotným postihnutím, ktoré slúžia pre motorové vozidlo používané na ich dopravu.

(2) Správca dane poskytuje zníženie dane zo stavieb a bytov na základe predloženého preukazu ZŤP

**§ 14**

**Oslobodenie od dane zo stavieb a pozemkov**

(1) Správca dane ustanovuje, že poskytuje oslobodenie od dane z pozemkov ( §17 ods.2 písm. b a písm. e) zák. o miestnych daniach takto:

a) nehnuteľnosti vo vlastníctve obce

b) pozemky verejne prístupných parkov, priestorov a športovísk

c) pozemky –( cintoríny) a stavby vo vlastníctve cirkví –( slúžiace na náboženské obrady, vzdelávanie a na vedecko výskumné účely)

**DAŇ ZA PSA**

**§ 15**

(1) Predmetom dane za psa je pes starší ako 6 mesiacov chovaný fyzickou osobou alebo právnickou osobou.

(2) Predmetom dane za psa nie je:

- pes chovaný na vedecké účely a výskumné účely,

- pes umiestnený v útulku zvierat ,

- pes so špeciálnym výcvikom, ktorého vlastní alebo používa držiteľ preukazu fyzickej osoby s ťažkým zdravotným postihnutím alebo držiteľ preukazu fyzickej osoby s ťažkým zdravotným postihnutím so sprievodcom.

- pes, ktorého vlastníkom alebo držiteľom je odídenec podľa osobitného predpisu

(3) Daňovníkom je fyzická osoba alebo právnická osoba, ktorá je

a) vlastníkom psa alebo

b) držiteľom psa, ak sa nedá preukázať, kto psa vlastní.

(4) Základom dane je počet psov.

(5) Sadzba dane 8 **€** za jedného psa a kalendárny rok.

(6) Daňová povinnosť vzniká prvým dňom kalendárneho mesiaca nasledujúceho po mesiaci, v ktorom sa pes stal predmetom dane podľa § 22 ods. 1,a  zaniká posledným dňom mesiaca, v ktorom pes prestal byť predmetom dane.

**§ 16**

**Priznanie k dani z nehnuteľností a k dani za psa, čiastkové priznanie, opravné priznanie a dodatočné priznanie**

1. Priznanie k dani z nehnuteľností, k dani za psa, je daňovník povinný podať správcovi dane do 31. januára toho zdaňovacieho obdobia, v ktorom mu vznikla daňová povinnosť k týmto daniam alebo niektorej z nich podľa stavu k 1. januáru zdaňovacieho obdobia, ak zákon o miestnych daniach neustanovujú inak. Daňovník nie je povinný podať priznanie k dani z nehnuteľností, ak je pozemok, stavba, byt alebo nebytový priestor v bytovom dome oslobodený od dane podľa § 17 ods. 1 písm. a) a b) zákona o miestnych daniach.
2. Ak vznikne daňová povinnosť k dani za psa, v priebehu zdaňovacieho obdobia, daňovník je povinný podať priznanie k dani, najneskôr do 30 dní odo dňa vzniku tejto daňovej povinnosti.
3. Ak v priebehu zdaňovacieho obdobia daňovník nadobudne nehnuteľnosť vydražením, je povinný podať priznanie k dani z nehnuteľností do 30 dní od vzniku daňovej povinnosti.
4. Pri nadobudnutí nehnuteľnosti dedením v priebehu roka daňová povinnosť dedičovi vzniká prvým dňom mesiaca nasledujúceho po dni , v ktorom sa dedič stal vlastníkom nehnuteľnosti na základe právoplatného osvedčenia o dedičstve alebo rozhodnutím o dedičstve.
5. Ak daňovník podal priznanie k dani z nehnuteľností, k dani za psa, a stane sa vlastníkom, správcom, nájomcom alebo užívateľom ďalšej nehnuteľnosti alebo dôjde k zmene druhu alebo výmery pozemku, účelu využitia stavby, bytu alebo nebytového priestoru alebo mu zanikne vlastníctvo, správa, nájom alebo užívanie nehnuteľností, je povinný podať čiastkové priznanie k dani z nehnuteľností príslušnému správcovi dane v lehote podľa ods. (1) tohto článku.
6. Ak daňovník podal priznanie k dani z nehnuteľností, k dani za psa, a daňová povinnosť k dani za psa, vznikne alebo zanikne v priebehu zdaňovacieho obdobia, je povinný podať čiastkové priznanie dane za psa najneskôr do 30 dní odo dňa vzniku alebo zániku daňovej povinnosti.
7. Ak v priebehu zdaňovacieho obdobia daňovník nadobudne nehnuteľnosť vydražením alebo dedením a už podal priznanie k dani z nehnuteľností, k dani za psa, je povinný podať čiastkové priznanie k dani z nehnuteľností do 30 dní odo dňa vzniku daňovej povinnosti príslušnému správcovi dane.
8. V čiastkovom priznaní je daňovník povinný uviesť len zmeny oproti dovtedy podanému priznaniu k dani z nehnuteľností, k dani za psa, vrátane čiastkového priznania k týmto daniam alebo niektorej z nich.
9. Pred uplynutím lehoty na podanie priznania k dani z Daň z nehnuteľností a daň za psa správca dane každoročne podľa nehnuteľností, k dani za psa, alebo niektorej z nich alebo čiastkového priznania k týmto daniam alebo niektorej z nich môže daňovník podať opravné priznanie. Na vyrubenie dane je rozhodujúce posledné podané opravné priznanie, pričom na podané priznanie alebo čiastkové priznanie alebo predchádzajúce opravné priznanie sa neprihliada.
10. Daňovník je povinný podať dodatočné priznanie, ak zistí, že v priznaní k dani z nehnuteľností, k dani za psa, alebo niektorej z nich alebo v čiastkovom priznaní k týmto daniam alebo niektorej z nich neuviedol správne údaje na vyrubenie dane najneskôr do štyroch rokov od konca roka, v ktorom vznikla povinnosť podať priznanie k dani z nehnuteľností, k dani za psa, alebo niektorej z nich alebo čiastkové priznanie k týmto daniam alebo niektorej z nich.

**§17**

**Vyrubenie dane z nehnuteľností a dane za psa**

1. stavu k 1. januáru príslušného zdaňovacieho obdobia na celé zdaňovacie obdobie jedným rozhodnutím, ak zákon o miestnych daniach neustanovuje inak. (§ 99e ods. 2-4, 6a7 zákona o miestnych daniach).
2. Pri dohode spoluvlastníkov správca dane vyrubí daň z nehnuteľností rozhodnutím zástupcovi, ktorý podal príslušné priznanie a pri bezpodielovom spoluvlastníctve manželov, tomu z manželov, ktorý podal príslušné priznanie.

(3) Správca dane nižšiu daň v úhrne ako 4 eurá nebude vyrubovať.

**§ 18**

**Splatnosť a platenie dane v splátkach**

1. Vyrubená daň z nehnuteľností a daň za psa sú splatné do 15 dní odo dňa nadobudnutia právoplatnosti rozhodnutia.
2. Správca dane môže určiť platenie dane z nehnuteľností a dane za psa v splátkach. Splátky dane sú splatné v lehotách určených správcom dane v rozhodnutí, ktorým sa vyrubuje daň.

**DAŇ ZA UŽÍVANIE VEREJNÉHO PRIESTRANSTVA**

**§ 19**

(1) Verejným priestranstvom na účely tohto VZN sú verejnosti prístupné pozemky vo vlastníctve obce Hrachovište, ktorými sa rozumejú nasledovné miesta:

a/ Miestne cestné komunikácie v celej svojej dĺžke a v šírke od krajnice po krajnicu,

b/ upravená plocha pre chodenie obyvateľov na celom území obce,

c) nezastavané plochy majetku obce

d) trhové miesto – parkovacia plocha pred Kultúrnym domom

(2) Predmetom dane za užívanie verejného priestranstva je osobitné užívanie verejného priestranstva.

(3) Osobitným užívaním verejného priestranstva sa podľa tohto VZN rozumie

a/ umiestnenie zariadenia slúžiaceho na poskytovanie služieb,

b/umiestnenie predajného zariadenia

c/umiestnenie zariadenia cirkusu, zariadenia lunaparku a iných atrakcií,

d/ umiestnenie skládky,

e/ trvalé parkovanie vozidla mimo stráženého parkoviska.

Osobitným užívaním verejného priestranstva nie je užívanie verejného priestranstva v súvislosti s odstránením poruchy alebo havárie rozvodov a verejných sietí.

(4) Daňovníkom je fyzická osoba alebo právnická osoba, ktorá verejné priestranstvo užíva.

(5) Základom dane za užívanie verejného priestranstva je výmera užívaného verejného priestranstva v m2 .

(6) Sadzba dane za užívanie verejného priestranstva je v eurách za každý aj začatý m2 osobitne užívaného verejného priestranstva za každý aj začatý deň :

a/ za prechodné umiestnenie predajného zariadenia, zariadenia slúžiaceho na poskytovanie služieb

1,00 €

b/ za prechodné umiestnenie zariadenia cirkusu, lunaparku a iných atrakcií v obci 0,20 €

c/ za prechodné umiestnenie auto vraku po uplynutí 14 dní 0,10 €

d/ za umiestnenie skládky stavebného materiálu pri výstavbe a rekonštrukcií rod. domov 0, 05 €

e/ za trvalé parkovanie osobného a dodávkového auta 0, 05 €

Pri organizovaní jarmokov, trhov, kultúrnych podujatí organizovaných obcou

a) výrobky vlastnej výroby – zdarma

b) predaj tovaru a služieb ( mimo výrobkov vlastnej výroby) 5 €

c) občerstvenie bez predaja alkoholu 8 €

d) občerstvenie vrátane predaja alkoholu 10 €

(7 Daňová povinnosť vzniká dňom začatia osobitného užívania verejného priestranstva a zaniká dňom skončenia osobitného užívania verejného priestranstva.

(8 Daňovník je povinný oznámiť svoj zámer osobitného užívania verejného priestranstva správcovi dane najneskôr v deň vzniku daňovej povinnosti.

(9 Miestnu daň obec vyrubí rozhodnutím najskôr v deň vzniku daňovej povinnosti. Vyrubená daň je splatná do 15 dní odo dňa nadobudnutia právoplatnosti rozhodnutia.

**III. č a s ť**

**Poplatok**

**Poplatok za komunálne odpady**

**a drobné stavebné odpady**

**§ 20**

(1) Poplatok sa platí za:

a) činnosti nakladania so zmesovým komunálnym odpadom

b) triedený zber zložiek komunálneho odpadu, na ktoré sa nevzťahuje rozšírená zodpovednosť výrobcov od poplatníkov podľa §77 ods.2 písm. a) zák. 582/2004 Z.z.

c) náklady spôsobené nedôsledným triedením oddelene zbieraných zložiek komunálneho odpadu, na ktoré sa vzťahuje rozšírená zodpovednosť výrobcov a

d) náklady presahujúce výšku obvyklých nákladov podľa osobitného predpisu

(2) Ak ďalej nie je ustanovené inak, poplatok platí poplatník, ktorým je

a) fyzická osoba, ktorá má v obci trvalý pobyt alebo prechodný pobyt alebo ktorá je na území obce oprávnená užívať alebo užíva byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, trvalý trávny porast na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľností ako vodná plocha (ďalej len "nehnuteľnosť"),

b) právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie,

c) podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania.

(3) Poplatková povinnosť vzniká dňom, ktorým nastane skutočnosť uvedená v odseku 2 tohto ustanovenia a zaniká dňom, ktorým táto skutočnosť zanikne.

(4) **Sadzba za poplatku za komunálny odpad je:**

**a/**  **0,0822 €** za osobu a kalendárny deň

**b/** **0,05** € za jeden liter komunálnych odpadov pri neváženom množstvovom zbere

(5) **Sadzba poplatku za drobný stavebný odpad je**

**a)** **0,05 € za kg**

**(5) Určenie poplatku**

|  |  |  |
| --- | --- | --- |
| **Poplatník** | **Sadzba poplatku v EUR/**  **kalendárny deň** | **Poplatok v EUR za osobu /kalendárny rok** |
| Poplatník podľa § 20 ods.2 písm.a) tohto VZN | 0,0822 € | 30 € |
| **Poplatník** | **Sadzba poplatku v EUR za liter** | **Poplatok v EUR za jednu nádobu/kalendárny rok** |
| Poplatník podľa § 20ods.2 písm.b) a c) tohto VZN | 0,05 € | 143 € pri vývoze 1xza dva týždne |

(6) Obec má zavedený žetónový systém vývozu komunálnych odpadov. Pri množstvovom neváženom systéme sa žetóny nevydávajú.

(7) Za stanovený poplatok obdrží občan 6 ks žetónov. Ďalšie žetóny sa kupujú za úhradu **3,0** € / žetón. Pri znížených poplatkoch o 50% sa počet žetónov znižuje na 3 ks.

Žetóny nemožno vydať za predchádzajúci kalendárny rok . Ak poplatník uhradí prvú splátku poplatku alebo celý poplatok za tuhý komunálny odpad po 31.08. bude mu vydaný taký počet žetónov , ktorý bude potrebný k vývozu TKO do konca kalendárneho roka .

**§ 21**

**Oznamovacia povinnosť**

(1)Poplatník je povinný v priebehu zdaňovacieho obdobia oznámiť obci vznik poplatkovej povinnosti do 30 dní odo dňa vzniku poplatkovej povinnosti a

**a/** uviesť svoje meno, priezvisko, titul, rodné číslo, adresu trvalého pobytu, adresu prechodného pobytu (ďalej len "identifikačné údaje"); v prípade určeného zástupcu podľa § 77 ods.7 zákona aj identifikačné údaje za ostatných členov domácnosti, a ak je poplatníkom osoba podľa § 77 odseku 2 písm. b) alebo písm. c), názov alebo obchodné meno alebo dodatok obchodného mena, sídlo alebo miesto podnikania a identifikačné číslo,

**b/** uviesť údaje rozhodujúce na určenie poplatku,

**c/** ak požaduje zníženie alebo odpustenie poplatku podľa §82, predložiť doklady, ktoré odôvodňujú zníženie alebo odpustenie poplatku.

(2) Zmeny skutočností rozhodujúcich na vyrubenie poplatku a zánik poplatkovej povinnosti v priebehu zdaňovacieho obdobia je poplatník povinný oznámiť obci do 30 dní odo dňa , keď tieto nastali.

(3) Poplatok za komunálny odpad ( § 20 ods.6 písm. a), b) tohto VZN) vyrubí obec rozhodnutím.

(4) Poplatok za drobný stavebný odpad ( §20 ods.7 písm. a) tohto VZN) poplatník uhrádza za skutočne odovzdané množstvo drobného stavebného odpadu v hotovosti správcovi dane , o čom sa poplatníkovi následne vydá príjmový pokladničný doklad.

**§ 22**

**Vrátenie, zníženie a odpustenie poplatku**

1. Správca poplatku vráti poplatok alebo jeho pomernú časť poplatníkovi, ktorému zanikla povinnosť platiť poplatok v priebehu zdaňovacieho obdobia a preukáže splnenie podmienok na vrátenie poplatku alebo jeho pomernej časti.
2. Podmienky na vrátenie poplatku:
3. skončenie trvalého pobytu v obci Hrachovište
4. úmrtie poplatníka alebo osoby, za ktorú prevzal plnenie povinností poplatníka člen spoločnej domácnosti
5. zanikne oprávnenie užívať nehnuteľnosť na území obce Hrachovište

(3) **Správca poplatku poplatok zníži o 50% na sumu 15 €** , za obdobie, za ktoré poplatník obci preukáže splnenie podmienok na zníženie poplatku a predloží podklady, že viac ako 90 dní sa nezdržiaval alebo nezdržiava na území obce z nasledovných dôvodov:

a) je študentom dennej formy štúdia s ubytovaním v mieste štúdia mimo obce Hrachovište

b) je pracujúcim s ubytovaním mimo obce Hrachovište

c) je pracujúcim s výkonom práce v zahraničí

Doklady preukazujúce nárok na zníženie poplatku sú:

1. **Študent dennej formy štúdia s ubytovaním v mieste štúdia mimo obce Hrachovište:**

**-** ak ide o študenta dennej formy štúdia so sídlom na území Slovenskej republiky s ubytovaním v mieste štúdia mimo obce Hrachovište, je potrebný doklad o prechodnom ubytovaní v mieste štúdia ( potvrdenie o ubytovaní na internáte, kópia nájomnej zmluvy o ubytovaní v podnájme.

**-** ak ide o študenta študujúceho v zahraničí – potvrdenie o návšteve školy alebo potvrdenie o ubytovaní ( na internáte, kópia nájomnej zmluvy). Doklady musia byť vystavené na meno študenta.

**b) Pracujúci s ubytovaním mimo obce Hrachovište:**

- potvrdenie od zamestnávateľa o trvaní pracovného pomeru a súčasne potvrdenie o prechodnom pobyte mimo obce Hrachovište alebo v prípade ubytovania v súkromí

– nájomnú zmluvu. Všetky doklady musia byť vystavené na meno poplatníka, za ktorého sa žiada úľava na poplatku v mieste trvalého bydliska.

**c) Pracujúci s výkonom práce v zahraničí v turnusovom režime:**

**-** potvrdenie zamestnávateľa o práci v turnusovom režime alebo

- potvrdenie agentúry o mieste a trvaní práce v zahraničí. Doklady musia byť vystavené na meno poplatníka, za ktorého sa žiada úľava na poplatku v mieste trvalého pobytu.

(4) **Správca poplatku znižuje poplatok :**

poplatníkom nad 75 rokov veku o 50% sadzby poplatku na **15** € .

(5)**Správca poplatku odpustí poplatok** za obdobie, za ktoré poplatník preukáže, že sa viac ako 90 dní v zdaňovacom období nezdržiava na území obce Hrachovište z nasledovných dôvodov:

a) poplatníkom dlhodobo sa zdržujúcich v zahraničí okrem poplatníkov, pracujúcich v turnusovom režime, po predložení potvrdenia ( napr. pracovná zmluva, pracovné povolenie, povolenie na prechodný alebo trvalý pobyt na území iného štátu) o tejto skutočnosti o 100% sadzby poplatku t.j. na **0 €**.

b) občanom, kt. majú trvalý pobyt v obci Hrachovište a preukážu sa potvrdením, že majú zaplatený poplatok v inej obci t.j. na **0 €**.

c) občanom, ktorí sú umiestnení v zariadení sociálnych služieb a reedukačných zariadení a preukážu sa potvrdením zo zariadenia o umiestnení na **0 €.**

d) za obdobie výkonu trestu doložené potvrdením o výkone trestu na **0 €**

(6) Obec neposkytuje zníženie ani odpustenie poplatku :

a/ občanom , kt. sú držitelia preukazu so ZŤP, ŤP,

(7) Poplatok sa určuje na obdobie jedného kalendárneho roka.

(8) Uvedené doklady k zníženiu alebo odpusteniu poplatku nemožno nahradiť čestným vyhlásením.

(9) V prípade , že doklady nie sú v slovenskom alebo českom jazyku, je potrebné k dokladu priložiť preklad. Tento preklad nemusí byť úradne overený.

(10) Za doklad preukazujúci nárok na zníženie alebo odpustenie poplatku sa nepovažuje rozhodnutie o platení poplatku v mieste trvalého pobytu poplatníka, pokiaľ si zníženie alebo odpustenie uplatňuje poplatník, ktorý je na území obce oprávnený užívať alebo užíva nehnuteľnosť.

(11) O odpustenie alebo zníženie poplatku , možno žiadať a predkladať doklady každý rok, najneskôr do 31.1. spoplatňovacieho roku.

**IV. č a s ť**

**Spoločné a  záverečné ustanovenia**

**§ 23**

**Spoločné ustanovenia**

(1) Správu miestnych daní a miestneho poplatku vykonáva obec Hrachovište prostredníctvom starostu obce a poverených zamestnancov obce Hrachovište.

(2) Postavenie povereného zamestnanca obce - správcu miestnej dane a miestneho poplatku nemá hlavný kontrolór obce .

(3) Miestnu daň podľa § 1 ods. 2 písm. a/, b/, c/ tohto VZN možno zaviesť, zrušiť, zmeniť sadzby, určiť oslobodenie alebo zníženie dane len k 1. januáru zdaňovacieho obdobia. Pri poplatku podľa § 1 ods. 3 tohto VZN sa určia alebo môžu zmeniť sadzby poplatku, podmienky na vrátenie poplatku alebo jeho pomernej časti a podklady , ktoré má poplatník preukázať pri vrátení poplatku alebo jeho pomernej časti alebo pri znížení alebo odpustení poplatku len k 1. januáru zdaňovacieho obdobia.

(4) Miestne dane a poplatok je možné uhradiť (s uvedením prideleného variabilného symbolu):

- BEZHOTOVOSTNE prevodom na účet obce

- HOTOVOSTNE - v pokladni Obecného úradu v Hrachovišti

**§ 24**

**Záverečné ustanovenia**

(1) Pokiaľ toto všeobecne záväzne nariadenie neobsahuje podrobnú úpravu, odkazuje na zákon o miestnych daniach č. 582/2004 Zb . a zákon SNR č. 563/2009 Zb. o správe daní -Daňový poriadok v znení neskorších predpisov.

(2) Na tomto všeobecne záväznom nariadení obce Hrachovište sa uznieslo Obecné zastupiteľstvo v Hrachovišti dňa 11.12.2024 uznesením č. 42/2024. .

(3) Dňom účinnosti tohto všeobecne záväzného nariadenia sa zrušuje Všeobecne záväzné nariadenie obce Hrachovište č. 2/2023 zo dňa 13.12.2023 o  miestnych daniach a o miestnom poplatku za komunálne odpady a drobné stavebné odpady na území obce Hrachovište .

(4) Zmeny a doplnky tohto všeobecne záväzného nariadenia schvaľuje Obecné zastupiteľstvo .v Hrachovišti.

(5) Toto všeobecne záväzné nariadenie nadobúda účinnosť dňom 1.1.2025.

V Hrachovišti dňa 11.12.2024 JUDr. Ivan Kolník